ในวันที่ 9 พฤศจิกายน 2022 ในขณะที่ผู้คนมากมายคาดหวังว่าการประกาศครั้งต่อไปของ CZ จะเป็นประกาศเข้าซื้อกิจการอย่างเรียบร้อย แต่สิ่งที่เกิดขึ้นคืออะไร
ช่วง 12 วันแรกของเดือนพฤศจิกายน 2022 อาจเป็นช่วงเวลาที่เลวร้ายที่สุดสำหรับ “แซม แบงค์แมน-ฟรีด์” (Sam Bankman-Fried) หรือเรียกสั้น ๆ ว่า SBF ผู้ก่อตั้ง และ อดีตซีอีโอของ FTX ซึ่งเป็นอดีตแพลตฟอร์มซื้อขายสินทรัพย์ดิจิทัลอันดับ 2 ของโลก โดยเขาไม่เพียงแต่สูญเสียอาณาจักรคริปโต แต่ยังถูกเปลี่ยนสถานะจากมหาเศรษฐี Bitcoin (BTC) และ อัศวินม้าขาวแห่งโลกคริปโต กลายเป็นผู้ล้มละลาย และ มีเงินค้างชำระลูกหนี้อีกอย่างน้อย 3,000 ล้านดอลลาร์สหรัฐ หรือ ประมาณ 107,000 ล้านบาท

ในวันที่ 9 พฤศจิกายน 2022 ในขณะที่ผู้คนมากมายคาดหวังว่าการประกาศครั้งต่อไปของ CZ จะเป็นประกาศเข้าซื้อกิจการอย่างเรียบร้อย แต่สิ่งที่เกิดขึ้นคือ Binance ยกเลิกดีลเข้าซื้อ FTX โดยให้เหตุผลว่า ปัญหาของ FTX นั้นอยู่เหนือการควบคุม และ ความสามารถของ Binance ที่จะเข้าไปช่วยเหลือ

ข่าวนี้ได้ส่งผลให้ Bitcoin (BTC) ร่วงลงไปแตะช่วงราคา 16,000 ดอลลาร์สหรัฐ หรือ ประมาณ 570,000 บาท เป็นครั้งแรกนับตั้งแต่ปี 2020 ทำให้ SBF สูญเสียมูลค่าสินทรัพย์สุทธิกว่า 95% เช่นเดียวกับสถานะ “เศรษฐีพันล้าน” ของเขา

ไม่กี่ชั่วโมงถัดมา อุตสาหกรรมคริปโตได้พบกับปฏิกิริยาลูกโซ่จากเหตุการณ์ FTX เช่น Solana (SOL) ซึ่ง FTX และ Alameda Research เป็นลงทุนคนสำคัญในอีโคซิสเต็ม หรือ การที่ Exchange คริปโตบางแพลตฟอร์มทำการระงับการถอน จากปัญหาเรื่องเงินสำรองเมื่อมีผู้ใช้ถอนเงินออกจาก Exchange เป็นจำนวนมาก

ขณะเดียวกัน ทีมกฎหมายของ FTX รายงานว่า พวกเขาได้ทำการลาออกจากบริษัทก่อนที่ Binance จะยกเลิกดีลเข้าซื้อ
1.เทคโนโลยีทางการเงิน & การเงินดิจิทัล,5.ความรู้ทางการเงิน